CELEX: 62013CN0394
Language: sl
Date: 2013-07-11 00:00:00
Title: Zadeva C-394/13: Predlog za sprejetje predhodne odločbe, ki ga je vložilo Nejvyšší správni soud (Češka republika) 11. julija 2013 – Ministerstvo práce a sociálních věcí proti Mgr. K. B.

7.9.2013   
            
            
               SL
            
            
               Uradni list Evropske unije
            
            
               C 260/36
            
         Predlog za sprejetje predhodne odločbe, ki ga je vložilo Nejvyšší správni soud (Češka republika) 11. julija 2013 – Ministerstvo práce a sociálních věcí proti Mgr. K. B.
   (Zadeva C-394/13)
   2013/C 260/66
   Jezik postopka: češčina
   
      Predložitveno sodišče
   
   Nejvyšší správni soud
   
      Stranki v postopku v glavni stvari
   
   
      Pritožnik (tožena stranka na prvi stopnji): Ministerstvo práce a sociálních věcí
   
      Druga stranka v postopku (tožeča stranka na prvi stopnji): Mgr. K. B.
   
      Vprašanja za predhodno odločanje
   
   
               1.
            
            
               Ali je treba člen 76 Uredbe Sveta (EGS) št. 1408/71 (1) z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti razlagati tako, da je v okoliščinah tega primera – tožeča stranka, njen mož in otrok živijo ter imajo središče interesov v Franciji, mož v tej državi dela, tožeča stranka je v Franciji v celoti prejela družinsko dajatev PAJE (dajatve za mladoletnega otroka) – Češka republika pristojna za dodelitev družinske dajatve – starševskega dodatka?
               Če je odgovor na prvo vprašanje pritrdilen:
            
         
               2.
            
            
               Ali je treba prehodne določbe Uredbe (ES) št. 883/2004 (2) Evropskega parlamenta in Sveta z dne 29. aprila 2004 o koordinaciji sistemov socialne varnosti razlagati tako, da mora Češka republika dodeliti družinsko dajatev po 30. aprilu 2010, čeprav na pristojnost države od 1. maja 2010 lahko vpliva nova opredelitev stalnega prebivališča iz Uredbe (ES) št. 987/2009 (3) Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (člen 22 in naslednji)?
               Če je odgovor na prvo vprašanje nikalen:
            
         
               3.
            
            
               Ali je treba Uredbo (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti razlagati tako, da je v okoliščinah, kot so te v obravnavanem primeru, Češka republika od 1. maja 2010 pristojna država za dodeljevanje družinske dajatve?
            
         
      (1)  UL, posebna izdaja v slovenščini, poglavje 5, zvezek 1, str. 35.
   
      (2)  UL, posebna izdaja v slovenščini, poglavje 5, zvezek 5, str. 72.
   
      (3)  UL L 284, 30.10.2009, str. 1.